Dr Begriff Renaissance [ʀənɛˈsɑ̃s], frz. 'Wiidergeburt' isch im 19. Jh. prägt worde, zum s kulturelle Ufläbe vo dr griechische und römische Antike im Europa vom 14. bis 17. Johrhundert z kennzeichne. Wüsseschaft, Kunst und Gsellschaft zeige sithär en Entwicklig vom Mensch zu individueller Freiheit im Gegesatz zum Ständewäse vom Mittelalter. Im ängere Sinn isch d Renaissance au e kunstgschichtligi Epoche.